Migjen Basha

Migjen Xhevat Basha (lindur më 5 janar 1987) është një futbollistë shqiptar i cili luan me klubin grek të Aris Selaniku  dhe me kombëtaren shqiptare si mesfushor.

Migjeni është vëllai më i madhë i Vullnetit, i cili është gjithashtu futbollist dhe luan si mesfushor me klubin polonoz të Wisla Krakovia dhe gjithashtu ka luajtur edhe një ndeshje me kombëtaren shqiptare.

 Jeta e hershme 

Basha ka lindur në Lausanne nga prindër kosovaro-shqiptar të cilët ishin nga Theranda. Ai shkoi në Theranda për herë të parë në fëmijërinë e hershme për të mësuar gjuhën shqipe duke shkuar në shkollë ku qëndroi për dis avite para se të rikthehej te Lausanne para fillimit të Luftës së Kosovës. Gjatë luftës, Theranda u dogj dhe xhaxhai i tij u vra. Këto ngjarje lënë një shenjë të thellë në jetën e tij.

Karriera me klube
Lausanne

Basha filloi karrierën e tij të hershme te klubi amator Team Vaud dhe në vitin 2004 kaloi te  Lausanne. Në vitin e tij të parë te Lausanne, Basha hyri në skuadrën e parë. Ai bëri debutimin e tij si profesionist në moshën 18 vjeçare, saktësisht më 16 korrik 2005 në ndeshjen e sezonit 2005–06 kundër Winterthur, e cila u mbyll me fitoren 5–4, me Bashën që u paraqit si zëvëndësues në vend të Patrick Isabellës. Ai shënoi golin e parë në paraqitjen e tij të tretë dy javë më vonë, më 30 korrik 2005, në fitoren 4–1 kundër Luzernit ku Basha u paraqit sërisht si zëvëndësues në vend të Isabellës në minutën e 68të, duke e shënuar golin e rezultatin momental 3–1 20të minuta më vonë.

Lucchese

Basha kaloi në Itali në pjesën e dytë të sezonit 2005–06 te A.S. Lucchese-Libertas në Serie C1. Ai luajti vetëm pjesë ndeshje deri në fund të sezonit. Gjatë sezonit të ardhshëm ai u paraqit në tetë ndeshje.

Viareggio

Në vitin 2007, Basha kaloi te Viareggio në Serie C2. Ai zhvlloi gjithsej 15 ndeshje dhe shënoi një gol, i cili ishte i vetmi për të duke e shënuar në pjesën e parë të sezonit 2007–08.

Rimini

Në pjesën e dytë të sezonit 2007–08 ai kaloi te Rimini. Basha luajti 12 ndeshje gjatë pjesës së mbetur të sezonit, duke debutuar më 2 shkurt 2008 në fitoren 0–1 jashtë fushe kundër Barit, duke hyrë si zëvëndësues në minutë e 77të.

Ai e filloi sezonin 2008–09 më 17 gusht 2008 me një gol kundër Ravennas në Coppa Italia. Ndeshja u mbyll me rezultatin 3–3 kurse në gjuajtjet e penalltive Basha e humbi penalltinë e tij me Riminin që u eleminua me rezultatin 5–7. Ai gjithashtu debutoi me gol në Serie B, duke shënuar golin e vetëm të skuadrës së tij në barazimin 1–1 kundër Parmës. Ai arriti të shënojë edhe dy gola të tjerë në muajin shkurt, në barazimin 2–2 kundër Trevisos, dhe në fitoren 2–1 kundër Anconas më 28 shkurt. Ai e mbylli sezonin 2008–09 me 38 paraqitje dhe 3 gola, duke luajtur gjithashtu në përballjen vajtje-ardhshje kundër Ancorës, me ndeshjen e parë që u mbyll në barazim 1–1, kurse ndeshja e dytë u mbyll me humbjen 1–0, duke i shkaktuar Riminit rënjen nga liga.

Frosinone

Pas rënjes së Riminit, Basha qëndroi në Serie B duke u transferuar te Frosinone Calcio. Ai debutoi me klubin më 21 gusht 2009 kundër Salernitanës, ku ai shënoi një gol duke kontribuar në fitoren 1–2. Basha zhvilloi 38 paraqitje duke shënuar edhe tre herë. Ai gjithashtu ndihmoi skuadrën të arrinte në randin e katërt të Coppa Italia duke shënuar edhe kundër Vareses.

Atalanta

Në qershor 2010, Atalanta, e cila sapo kishte rënë nga Serie A, fitoi shërbimet e tij nga Frosinone. Basha debutoi me Atalantën më 21 gusht 2010 kundër Vicenzës duke luajtur 90 minuta, me ndeshjen që u mbyll me fitoren 2–0. Ai e mbylli sezonin 2010–11 me 23 ndeshje në të gjitha kompedicionet, ku vetëm 7 prej tyre i luajti si titullar.

Torino

Për sezonin 2011–12, Basha u transferua në formën e huazimit te klubi tjetër i Serie B, Torino.

Sezoni 2011–12

Ai debutoi me klubin më 27 gusht 2011 kundër Ascolit në fitoren 1–2. Basha shënoi golin e parë me Granadat më 10 dhjetor 2011 kundër Pescarës, duke shënuar golin e parë në fitoren 4–2. Basha zhvilloi gjithsej 36 paraqitje me Torinon, duke shënuar dy gola në Serie B. Torino siguroi vendin e dytë, duke siguruar ngjitjen në Serie A. Në korrik 2012, Torino e ktheu huazimin e tij në një blerje përfundimtare.

Sezoni 2012–13

Basha bëri debutimin e tij në Serie A më 26 gusht 2012 në barazim pa gola kundër Sienës duke hyrë në fushën e lojës në minutën e 76të në vend të Giuseppe Vives. Ai shënoi golin e parë në elitën e futbollit italian më 28 tetor 2012 në ndeshjen kundër Parmës, e cila u mbyll me humbjen 1–3. Ai e mbylli sezonin 2012–13 me 21 paraqitje dhe 1 gol.

Sezoni 2013–14

Basha filloi sezonin 2013–14 kundër Sassuolos më 25 gusht 2013, e cila u mbyll me fitoren 2–0, me Bashën që assistoi golin e dytë të Alessio Cercit në minutën e 63të. Sezoni i tij u u mbyll pesë javë kohe pas një dëmtimi të pësuar në këmbënm e tij të majtë më 13 prill 2014 gjatë ndeshjes kundër Genoas në minutën e 57të, që solli një ndërhyrje kirurgjikale. Ai e mbylli sezonin me 24 paraqitje në ligë me Torinon që e mbylli sezonin në vendin e shtatë me 57 pikë, një pikë më pak se Parma e cila ishte skuadra që siguroi vendin e fundit për në Ligën e Europës për sezonin e ardhshëm,Summary - Serie A - Italy - Results, fixtures, tables and news - Soccerway një vend të cilin Torino e humbi vetëm në javën e fundit pas barazimit 2–2 kundër Fiorentinës ku Alessio Cerci humbi një penallti vendimtare në minutën e tretë të kohës shtesë, kurse Parma fitoi 2–0 kundër Livornos. Por kjo nuk ishte mbyllur këtu, pasi më 29 maj 2014 Basha dhe Torino do të merrin një lajm të mirë, pasi Torino do të merrte vendin e Parmës në Ligën e Europës për sezonin e ardhshëm, pasi kjo e fundit u përjashtua nga UEFA pasi nuk kishte garantuar liçensën e UEFA-s, gjë që detyroi Parmën ta çonte çëshjen në gjykatën e lartë sportive. Parma e humbi këtë gjygj duke u gjykuar se kishin mbajtur një shifër nën 300.000 € në tatimin mbi të ardhurat.

Gjatë merkatos verore, qarkullonin zëra se Basha do të largohej nga Torino për shkak të rrezikut të humbjes së vendit në formacionin titullar, pasi Torino kërkonte mesfushorin e Milanit, Antonio Nocerino.

Sezoni 2014–15

Më 6 janar 2015, Basha u rikthye te Torino në ndeshjen kundër Chievo Veronës pas një dëmtimi të rëndë nëntë mujor. Pas një periudhë të gjatë jashtë fushave, Basha ishte rikuperuar, por pranoi se ai nuk ishte ende në formën më të mirë për të luajtur. Ai u rikthye sërisht në skuadrën e parë më 22 shkurt 2015 për ndeshjen kundër Fiorentinës, por ishte një zëvëndësim i papërdorur gjatë gjithë ndeshjes. Më 1 mars, ai u rikthye në fushat e lojës duke luajtur në kohën shtesë të ndeshjes kundër Napolit, e fituar 1–0 Torino, dhe luajti ndeshjen e parë si titullar më 16 mars kundër Lazios, duke qënë kapiten i skuadrës për herë të parë.

Karriera ndërkombëtare
Zvicra

Basha ka përfaqsuar Zvicrën me skuadrat e të rinjëve duke luajtur me kombëtaret U–17, U–19 dhe U–21. Më 14 tetor 2008, ai debutoi me kombëtaren U–21 në ndeshjen kundër Spanjës për kualifikueset e Kampionatit Europian 2009.

Shqipëria

Pavarësisht se kishte luajtur me të rinjtë e Zvicrës, Basha deklaroi se ai dëshironte të luante me Shqipërinë. Në korrik 2010, ai aplikoi për pasaportë shqiptare me qëllimin për të luajtur me Kuq e Zinjtë, por Federata Zvicerane e Futbollit nuk ishte dakort që Basha të luante me një kombëtare tjetër. Pasi Basha deklaroi publikisht se ai nuk do të luante kurrë me Zvicrën, por vetëm me Shqipërinë, ai filloi proçedurat për amrrjen e pasaportës shqiptare më 30 korrik 2012, gjë që do ta lejonte të luante me Shqipërinë. Më 21 gusht 2012, u raportua se Basha kishte marrë shtetësinë shqiptare, por FIFA nuk e lejoi ende të luante me kombëtaren. FIFA njëherë kishte përjashtuar ndryshimin e kombësisë nga jashtë vendit të tij të lindjes (ose vendi i lindjes së prindërve dhe gjyshërve), megjithatë kishte hapur derën për irlandezt nga Irlanda e Veriut për të përfaqësuar Republikën e Irlandës, të cilat mund të aplikonin.

Basha u thirr për herë të parë në kombëtare më 15 mars 2013 për ndeshjen kundër Norvegjisë. Vetëm katër ditë më vonë, Basha dhe Federata Shqiptare e Futbollit (FSHF) morën e lejen nga FIFA që ai të luante me Shqipërinë. Ai debutoi me kombëtaren më 22 mars në fitoren 0–1 kundër Norvegjisë në Oslo, në ndeshjen e vlefshme për kualifikueset e Kupës së Botës 2014. Basha shënoi golin e parë me kombëtaren më 26 mars 2013 në fitoren 4–1 në Qemal Stafa kundër Lituanisë. Mjaftuan vetëm dy ndeshje të luajtura me kombëtaren që Basha të cilësohej nga mediat shqiptare si pasuesi i Altin Lalës, për shkak të aftësivë dhe pozicionit. Goli i tij i dytë me kombëtaren erdhi një vit më vonë në ndeshjen e parë të vitit më 5 mars kundër Maltës, duke shënuar golin e parë të ndeshjes me kokë në minutën e 26të me Shqipërinë që fitoi 2–0.

Saktësisht një viti pas golit të tij të dytë dhe majde thirrjes së tij të fundit, pas rikthimit të tij te Torino dhe formës së tij impresionuese në ndeshjen e parë si titullar kundër Lazios ku mbajti edhe shiritin e kapitenit, Basha u rikthye në kombëtare duke marrë një thirrje nga trajneri Gianni De Biasi për ndeshjen e katëërt kualifikuese të Euro 2016 kundër Armenisë më 29 mars 2015. Më 18 mars, trajneri kishte publikuar një paralistë me 17 lojtarë dhe më pas Basha u bë lojtari i 18të.

Golat me kombëtaren
Lista e ndeshjeve dhe golave me kombëtaren shqiptare.
 #  Data  Vendi  Kundërshtari  Goli  Rezultati  Kompedicioni 1  26 Mars 2013  Stadiumi Qemal Stafa, Tiranë, Shqipëri   Lituania  3–0  4–1  Ndeshje Miqësore 2  5 Mars 2014  Stadiumi Niko Dovana, Durrës, Shqipëri   Malta  1–0 2–0  Ndeshje Miqësore

 Statistikat 
Klubet
Redaktuar më 25 qershor 2015Migjen Basha te National-Football-Teams.com
KlubiSezoniLigaKupaKontinentiTjetërTotalNdeshjeGolaNdeshjeGolaNdeshjeGolaNdeshjeGolaNdeshjeGolaLausanne2004–0522300––––2232005–0614100––––141Total 36  4  0  0  0  0  0  0  36  4Lucchese2005–065000––––502006–078000––––80Total 13  0  0  0  0  0  0  0  13  0Viareggio2007–0815100––––151Rimini2007–0812000––––1202008–0940300––––403Total 52 3  0  0  0  0  0  0  52  3Frosinone2009–1038331––––414Atalanta2010–1123020––––250Torino2011–1236210––––3722012–1321100––––2112013–1424010––––2502014–15610000––61Total 87  4  2  0  0  0  0  0  89  4Karriera në total 264  15  7  0  0  0  0  0  271  15

Kombëtarja
Redaktuar më 25 qershor 2015Migjen Basha - national football team player EU-Football.info
 Kombëtarja shqiptare VitiNdeshjeGola201371201411201510Total91

 Trofe 
Klubet
Atalanta
 Serie B: 2010–11
Torino
 Serie B Ndjekës: 2011–12

 Referime 

 Lidhje të jashtme 
 Migjen "Xhevat" Basha te Gazzetta.it 
 Migjen Basha te TuttoCalciatori.Net 
 Migjen "Xhevat" Basha  te Football.it 
 Profili te Soccerway
 Migjen Basha te National-Football-Teams.com

Kategoria:Lindje 1987
Kategoria:Futbollistë zviceranë
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në FC Lausanne-Sport
Kategoria:Futbollistë në A.S. Lucchese-Libertas
Kategoria:Futbollistë në Rimini Calcio
Kategoria:Futbollistë në Frosinone Calcio
Kategoria:Futbollistë në Atalanta B.C.
Kategoria:Futbollistë në Torino F.C.
Kategoria:Futbollistë në Aris Selaniku
Kategoria:Futbollistë në Serie C1
Kategoria:Futbollistë në Serie C2
Kategoria:Futbollistë në Serie B
Kategoria:Futbollistë në Serie A
Kategoria:Njerëz që jetojnë